SKRIFTLIG FORESPOERGSEL P-3914/98

af Bertel Haarder (ELDR) til Kommissionen

(11. december 1998)

Om: Straftold paa europaeisk eksport til USA

USA har annonceret paalaeggelse af en straftold paa en raekke udvalgte produkter, herunder smaakager og kuglepenne - med fremlaeggelse af en endelig liste den 15.12.1998 - saa alle EU-lande rammes. Den prohibitive told paa 100 procent forventes at traede i kraft pr. 1.2. eller 1.3.1999. Tolden vil bevirke, at adskillige virksomheder rammes paa en eksport, de er meget afhaengige af. Det kan ikke vaere rimeligt, at tilfaeldige virksomheder bliver gidsler som foelge af EU og USA's verserende bananhandelsstridigheder.

Vil Kommissionen tage skridt til, inden den 1.1.1999, at loese problemerne over for USA ved at implementere WTO-afgoerelsen omkring en mindre restriktiv import af bananer, saa konflikten om banankvoter ikke koster tilfaeldige europaeiske virksomheder eksport og arbejdspladser?

Hvilke beregner har Kommissionen foretaget af omfanget af eksportnedgangen i de ramte brancher, saafremt problemet ikke loeses?

Hvilke beregninger har Kommissionen foretaget af foelgevirkningerne for beskaeftigelsen i de paagaeldende brancher?

Svar afgivet paa Kommissionens vegne af Sir Leon Brittan

(19. januar 1999)

Kommissionen goer alt, hvad der staar i dens magt, for at loese problemerne i forbindelse med De Forenede Staters meddelelse om, at dette land har til hensigt ensidigt at slaa fast, at Faellesskabets gennemfoerelsesforanstaltninger i banansagen ikke er forenelige med Verdenshandelsorganisationens (WTO) regler, og senest den 3. marts 1999 at fastsaette handelssanktioner mod Faellesskabets eksport.

Disse foranstaltninger fra De Forenede Staters side udgoer en klar kraenkelse af bestemmelserne i forstaaelsen vedroerende tvistbilaeggelse, i henhold til hvilken enhver uenighed om foreneligheden af foranstaltninger, der er truffet for at gennemfoere tvistbilaeggelsesorganets henstillinger, skal loeses ved hjaelp af en fornyet fremskyndet panelafgoerelse og ikke ved hjaelp af ensidige foranstaltninger.

Efter Kommissionens opfattelse udgoer Faellesskabets nye importordning for bananer en korrekt gennemfoerelse af tvistbilaeggelsesorganets henstillinger i banansagen. Denne gennemfoerelse er i god tid foer udloebet af den rimelige gennemfoerelsesperiode, dvs. foer den 1. januar 1999, sket i to trin, nemlig dels ved Raadets forordning (EF) 1637/98 af 20. juli 1998 om den faelles markedsordning for bananer(1), dels ved Kommissionens forordning nr. 2362/98 af 28. oktober 1998 om gennemfoerelsesbestemmelser til Raadets forordning (EOEF) 404/93 for saa vidt angaar indfoersel af bananer til Faellesskabet(2).

Kommissionen accepterer fuldt ud, at denne ordning gennemgaas under en ny panelprocedure. Kommissionen har i dette oejemed foert detaljerede forhandlinger med De Forenede Stater med henblik paa at undersoege mulighederne for at fremskynde tidsrammen for en saadan procedure yderligere. De Forenede Stater har imidlertid insisteret paa, at enhver tidsramme skal respektere landets arbitraere og urealistisk korte indenlandske tidsfrist, dvs. den 3. marts 1999, og har tilsyneladende til hensigt at fortsaette sin ensidige aktion. Kommissionen kan ikke godtage, at et medlem af WTO tillader sig baade at vaere dommer og jury i sin egen sag og at fastsaette sanktioner, selv om der ikke har fundet nogen multilateral domfaeldelse sted af vore gennemfoerelsesforanstaltninger. Faellesskabet har derfor truffet tvistbilaeggelsesforanstaltninger over for De Forenede Staters "section 301"-lovgivning, der danner grundlag for de ensidige foranstaltninger.

Det er ikke paa nuvaerende stade muligt at goere op, hvor stort et eksportfald der kan taenkes at blive foelgen af De Forenede Staters sanktioner, som efter planen vil traede i kraft den 3. marts, eftersom WTO endnu ikke har fastsat noget niveau for de indroemmelser, som det kunne komme paa tale at suspendere. Det er af samme aarsag ikke muligt at kortlaegge konsekvenserne for beskaeftigelsen i de beroerte sektorer. Kommissionen udfolder under alle omstaendigheder alle taenkelige bestraebelser for at forhindre, at de naevnte foranstaltninger traeder i kraft. Det er overordentlig vigtigt, at de europaeiske industri- og handelsvirksomheder, som har udsigt til at blive ramt, giver deres betaenkeligheder til kende direkte over for Office of the United States Trade Representative.

(1) EFT L 210 af 28.7.1998.

(2) EFT L 293 af 31.10.1998.